কিসের জন্য ধর্ণা? দক্ষিণ দিল্লির একটি স্থানে যেখানে মূলত আফ্রিকান বসতি, সেখানে নাকি চলে ড্রাগ ও দেহ ব্যবসা৷ দিল্লির আইনমন্ত্রী সোমনাথ ভারতী মধ্যরাতে সেখানে দাঁড়িয়ে কর্তব্যরত পুলিশ অফিসারকে ঐ সব বাড়িগুলিতে হানা দেবার নির্দেশ দেন৷ পুলিশ অফিসার সে কথায় কান না দিয়ে উল্টে মন্ত্রীকে তল্লাসি ওয়ারেন্ট দেখাতে বলেন৷ তথ্যপ্রমাণ ছাড়া স্রেফ মন্ত্রীর কথায় তল্লাসি চালানো সম্ভব নয় বলে পুলিশকর্তা৷ এরপর মন্ত্রী স্বয়ং তাঁর দলবল নিয়ে সেই সব বাড়িতে তল্লাসি চালান৷ মন্ত্রী ও তাঁর দলবলের বিরুদ্ধে পাল্টা অভিযোগ, আফ্রিকান মহিলাদের তাঁরা নাকি বাড়ি থেকে বের করে দেন এবং মহিলাদের বিরুদ্ধে কটুক্তি করেন৷ বর্ণবিদ্বেষী কথাবার্তা বলেন৷ দিল্লির উপ-রাজ্যপালের কাছে এই রকম রিপোর্টই নাকি পুলিশ দিয়েছে৷